**Teaterensemble**

 **Om faget.**

Faget gir grunnleggende kompetanse innen drama og teater, både praktisk og teoretisk. Du får utviklet din innlevelse og formidling. I faget jobber du med grunntrening i drama, forestillingsarbeid, improvisasjon, idéutvikling, tekstarbeid, sceniske tekster og å sette opp teaterproduksjoner.

Du jobber med å samarbeide og ha samhandling med andre, bevisstgjøring av egne og andres ressurser, utvikling av den enkeltes ferdigheter og forståelse av eget forhold til gruppen /ensemblet.

Kommunikasjon, samarbeid og teambygging står sentralt.

Du lærer dessuten ulike tilnærminger til skuespillerens arbeid. Det legges vekt på formidling av ulike typer tekstmateriale og grunnleggende trening i sceniske uttrykk, f.eks. ekspressiv bruk av kropp, stemme og improvisasjon.

**Faget på Edvard Munch videregående skole**

Hva kjennetegner undervisningen i dette faget på Edvard Munch videregående skole?

Faget gir mulighet for varierte arbeidsformer.

Dere får blant annet jobbe med improvisasjon, ulike dramaøvelser, jobbe i grupper, og jobbe med små og større teatervisninger

Du får jobbe med kreative øvelser, lære å samarbeide og samhandle med andre, og bevisstgjøring om egne og andres ressurser. Dere får også utforske og prøve ut scenisk formidling,

**Motivasjon for å velge faget**

Du lærer å kommunisere, og å ta i bruk og bli klar over kroppsspråket ditt. Dette vil for eksempel hjelpe deg i situasjoner hvor du skal presentere noe i forsamlinger, selge inn idéer i jobbsammenheng, ha muntlige presentasjoner i andre fag, eksamenssituasjoner og mange andre områder.

Dette faget gir deg også mulighet for å ha en litt annen skolehverdag hvor du får jobbe praktisk og kreativt som motvekt mot mange teoretiske fag.